Source: https://tax-fin-lex.si/Zbirke/SodnaPraksaList?nodeId=3d3d7e4f-b53a-4364-a3e8-e5b6a65ad87a
Timestamp: 2020-01-26 14:00:11+00:00
Document Index: 4174812

Matched Legal Cases: ['ZKP ', 'sodišče ', 'ZKP ', 'sodišče ', 'sodišče ', 'Sodišče ', 'sodišče ', 'sodišče ', 'ZKP ', 'ZKP ', 'Sodišče ']

VSK sklep Kp 235/93
VSK00199
ZKP člen 76, 76/3, 76, 76/3.
nerazumljiva vloga - poškodbe opisane v latinskem jeziku
Vloga, v kateri so poškodbe, ki naj bi jih zasebni tožilki prizadejal obdolženec, opisane v latinskem jeziku, ne da bi bile prevedene v slovenščino, je nerazumljiva. Zato je sodišče prve stopnje naredilo prav, ko je zasebno tožbo, potem ko je v določenem roku vlagateljica ni popravila v nakazani smeri, na podlagi 3. odstavka 76. člena ZKP zavrglo.
VSL sodba Cpg 1973/92
VSL00039
ZPP (1977) člen 8, 221a, 8, 221a.
V primeru, da sodišče na podlagi izvedenih dokazov ne more zanesljivo ugotoviti kakega dejstva, sklepa o njem na podlagi pravila o dokaznem bremenu
VSL sklep Cpg 179/93
VSL00118
ZPP (1977) člen 190, 190/2, 194, 194/3, 190, 190/2, 194, 194/3.
sprememba tožbe - zavrženje tožbe - litispendenca
Če stranka spremeni tožbo, tako da poleg plačila najemnine zahteva tudi izpraznitev poslovnega prostora, potem je treba odločiti o dovoljenosti spremembe tožbe, kateri se nasprotna stranka izrecno upira. Šele, če bi sodišče dovolilo spremembo tožbe, lahko to zavrže zaradi litispendence.
VSL sodba Cpg 636/93
VSL00059
ZPP (1977) člen 187, 187/2, 219, 288, 288/2, 187, 187/2, 219, 288, 288/2.
ugotovitvena tožba - pravni interes - napotitev na pravdo - izvajanje dokazov
Stranka nima pravnega interesa za ugotovitveno tožbo v primeru, da v stečajnem postopku ni bila s sklepom napotena na pravdo. V takšnem primeru je potrebno njen ugotovitveni zahtevek po 2. odstavku 288. člena ZPP zavreči.
VSL sodba Cpg 52/93
VSL00116
ZPP (1977) člen 298, 354, 354/2-13, 369, 369/1, 298, 354, 354/2-13, 369, 369/1.
bistvena kršitev določb pravdnega postopka
Sodišče mora v sodbi utemeljiti obstoj vzročne zveze in nastale škode in ne zadošča, če se obstoj teh elementov zgolj zatrjuje.
VSM sklep Cpg 27/93
VSM00031
ZPP (1977) člen 63, 63.
pristojnost - stvarna pristojnost - krajevna pristojnost - atrakcija pristojnosti
Atrakcija pristojnosti zaradi stečajnega postopka iz člena 63 ZPP se nanaša le na krajevno pristojnost, ne pa na stvarno pristojnost rednih sodišč. Pravice in obveznosti je potrebno presojati po predpisih, ki so veljali v času nastanka teh odnosov, razen če je kasnejši zakon določil (v prehodnih določbah) drugače.
VSL sklep Cpg 311/93
VSL00139
ZPP (1977) člen 155, 155/1, 158, 158/2, 358, 358/3, 155, 155/1, 158, 158/2, 358, 358/3.
pravdni stroški - umik pritožbe - odgovor na pritožbo - potrebni stroški
Če stranka umakne pritožbo, pritožbeno sodišče take pritožbe ne zavrže, ampak le ugotovi njen umik. Stranka, ki umakne pritožbo, mora nasprotni stranki povrniti stroške odgovora na pritožbo samo, če bi bili za pravdo pomembni, če pritožba ne bi bila umaknjena.
VSL sodba Cpg 145/93
VSL00133
ZOR člen 279, 279/1, 279/2, 279, 279/1, 279/2.
obrestne obresti
Upnik ne more zahtevati obresti od obrestnih obresti.
VSL sklep Cpg 150/93
VSL00134
ZPP (1977) člen 35, 154, 154/1, 155, 155/1, 158, 158/1, 35, 154, 154/1, 155, 155/1, 158, 158/1.
pravdni stroški - umik tožbe - uspeh - potrebni stroški
Stroški tožeče stranke za vložitev utemeljene mandatne tožbe so bili enaki kot stroški tožene stranke za vložitev utemeljenega ugovora zoper plačilni nalog, zato je odločitev sodišča prve stopnje, da po umiku tožbe za glavnico (ki pa ni bil izjavljen takoj po izpolnitvi zahtevka), vsaka stranka nosi svoje pravdne stroške, pravilna. Pri tem ni pomembno, kako je sodišče odločilo o obrestnem delu tožbenega zahtevka, obravnavanega skupaj z glavničnim zahtevkom.
VSL sklep Cpg 151/93
VSL00135
ZPP (1977) člen 499, 499/2, 499, 499/2.
umik tožbe - izostanek strank z dveh zaporednih narokov
Razlog smotrnosti in ekonomičnosti postopka ne more preprečiti nastanka zakonske domneve o umiku tožbe zaradi izostanka obeh pravdnih strank z dveh zaporednih narokov za glavno obravnavo.
VSL sodba Cpg 231/93
VSL00029
ZOR člen 277, 277/2, 277, 277/2.
zamudne obresti - obrestna mera - pogodbeno dogovorjena obrestna mera zamudnih obresti
Stranki se s pogodbo ne moreta dogovoriti za drugačno obrestno mero zamudnih obresti kot je določena z zakonom.
VSM sodba Cpg 102/92
VSM00029
ZPP (1977) člen 142, 145, 496a, 142, 145, 496a.
statusne spremembe - pritožba - nova dejstva in novi dokazi v pritožbi
Ko je v primeru statusnih sprememb stranke očitno, da je vabilo prispelo k pravnemu nasledniku, je vročitev pravilno opravljena. Po določilu člena 496a ZPP lahko v postopku v gospodarskih sporih stranke v pritožbi navedejo le tista nova dejstva in dokaze, ki jih brez svoje krivde niso mogle navesti do konca glavne obravnave.
VSK sklep Kp 181/93
VSK00261
KZS člen 209, 209/4, 209, 209/4.
kriva ovadba v informativnem razgovoru - listina
Obdolženec naj bi na policijski postaji, potem ko so bili tam že obveščeni, da se je primerila prometna nesreča in da je domnevni povzročitelj pobegnil, naznanil, da mu je bilo vozilo ukradeno. Šele pozneje naj bi se izkazalo, da obdolženčev osebni avtomobil ni bil ukraden in da naj bi nezgodo povzročil sam. Zato je naziranje prvostopenjskega sodišča, da je kazensko ovadbo podano zoper neznanega storilca, šteti le kot sestavni del informativnega razgovora, ki ga je z obdolžencem, takrat še osumljencem, v zvezi s prometno nesrečo na podlagi 2. odstavka 151. člena ZKP opravil policist in da gre za listino, ki jo je po 83. členu ZKP potrebno iz spisov izločiti, zgrešeno.
VSL sodba Cpg 204/93
VSL00032
ZOR člen 277, 277/2, 399. ZPP (1977) člen 496a, 496a/1.
pogodbene obresti - višina obrestne mere - pritožba - nova dejstva v pritožbi
Vprašanje višine obrestne mere je sicer vprašanje pravilne uporabe materialnega prava, vendar pa navedba o tem, da niso bile dogovorjene pogodbene obresti in da zato veljajo le zakonite zamudne obresti, pomeni izpodbijanje dejanskega stanja, v zvezi s katerim so pritožbene novote dovoljene le pod pogoji iz 1. odst. 496.a člena ZPP.
VSM sklep Cpg 2/92
VSM00030
ZOR člen 780, 781, 782, 783, 784, 785, 786, 787, 780, 781, 782, 783, 784, 785, 786, 787.
komisija - dajanje računa - prenos obveznosti
V skladu z določilom člena 780 ZOR je komisionar dolžan nemudoma opraviti s komitentom obračun in prenos terjatev in drugih pravic iz posla, ki ga je opravil v svojem imenu in za račun komitenta - tožene stranke. V členih 780 in 787 ZOR je določena zakonita cesija od komisionarja na komitenta in sicer ne le pravic, temveč tudi obveznosti. V kolikor je torej ta prenos pravic in obveznosti med komisionarjem in komitentom-toženo stranko že izvršen, bi bila tožena stranka dolžnik za plačilo dobavljenega blaga po vtoževanem računu.
VSL sodba in sklep I Cp 2113/93
VSL40729
ZZZDR člen 12, 12/1, 18, 12, 12/1, 18.
izvenzakonska skupnost - dalj časa trajajoča življenjska skupnost - mladoletnik
Pravne posledice izvenzakonske skupnosti ne morejo nastati, če gre za zvezo polnoletne osebe z mladoletno osebo.
VSK sklep Cp 317/93
VSK00124
ZPP (1977) člen 148, 148. ZIP člen 14, 14.
ugotovitev naslova dolžnika
Sodišče je po 148. členu ZPP dolžno pomagati stranki šele, če stranka sama ne more zvedeti za naslov nasprotnika.
VSL sklep Cpg 200/93
VSL00057
ZOR člen 84, 85, 98, 277, 277/2, 399, 84, 85, 98, 277, 277/2, 399.
Podjetje odgovarja tretjim ne samo v okviru pooblastil, ki jih je preneslo na svoje delavce na temelju izrecnih pooblastil, temveč tudi na temelju pooblastil, ki izvirajo iz posameznega položaja, na katerega je delavec postavljen. Tako je delavec, ki je pooblaščen skleniti pogodbo o nakupu blaga oziroma prevzeti kupljeno blago s tem pooblaščen tudi, da se dogovori o višini obrestne mere za primer kupčeve zamude s plačilom.
VSK sodba Cp 314/93
VSK00133
SZ člen 58, 58/2.
nezakonita uporaba stanovanja
Odločba o dodelitvi stanovanja, ki jo je vojaška komanda izdala po 25.6.1991, ko je RS sprejela Temeljno ustavno listino o samostojnosti in neodvisnosti in ko je na RS prešla tudi pravica razpolaganja s premoženjem bivše federacije, ne predstavlja pravno veljavnega naslova za uporabo stanovanja, zaradi česar ga mora tak uporabnik izprazniti (člen 58/2 SZ).
VSK sodba Cp 322/93
VSK00125
ZOR člen 724, 724/3. Posebne uzance v gostinstvu, uzanca 52.
gostinska hramba - odgovornost gostitelja - izročitev stvari tretjemu
Gostitelj je po 52. uzanci posebnih uzanc v gostinstvu dolžan v sefu shranjene stvari vrniti le gostu ali nekomu, ki ga je za to gost pooblastil. Zato se odgovornosti za stvari, ki jih je sprejel v hrambo v sef, ne reši niti, če je dovolil odvzeti stvari iz sefa brez gostove navzočnosti, deviznemu inšpektorju.